KOMISIJOS REGLAMENTAS (EB) Nr. 2102/2004
2004 m. gruodžio 9 d.
dėl tam tikrų ypatingų paramos Italijos kiaušinių rinkai priemonių
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2771/75 dėl bendro kiaušinių rinkos organizavimo (1), ypač į jo 14 straipsnį,
kadangi:
(1)
Dėl paukščių gripo protrūkio tam tikruose Italijos gamybos regionuose 1999 m. gruodį - 2000 m. balandį, 2000 m. rugpjūtį - spalį ir 2002 m. spalį - 2003 m. rugsėjį Italijos valdžios institucijos priėmė veterinarijos ir prekybos apribojimus pirmiausia remdamosi 1992 m. gegužės 19 d. Tarybos direktyva 92/40/EEB, nustatančia Bendrijos paukščių gripo kontrolės priemones (2). Todėl buvo laikinai uždrausta pervežti ir prekiauti perinimui skirtais kiaušiniais Italijos teritorijoje arba tiesiogiai su ligos protrūkiu susijusiuose regionuose.
(2)
Dėl laisvo perinimui skirtų kiaušinių judėjimo apribojimo, atsiradusio taikant veterinarines priemones, iškilo pavojus rimtiems trukdžiams Italijos kiaušinių rinkoje. Italijos valdžios institucijos priėmė rinkos rėmimo priemones, taikomas tik tuo laikotarpiu, kuriuo tai yra būta. Šiose priemonėse numatoma galimybė naudoti perinimui skirtus kiaušinius, klasifikuojamus KN kodu 0407 00 19, kurių inkubacinis laikas pasibaigęs, perdirbimui į kiaušinių produktus arba sunaikinti perinimui skirtus kiaušinius, klasifikuojamus KN kodais 0407 00 19 ir 0407 00 11.
(3)
Šios priemonės turėjo teigiamą poveikį perinimui skirtų kiaušinių rinkoje. Tai pateisina jų, kaip ypatingų rinkos rėmimo priemonių, taikymą kaip apibrėžta Reglamento (EEB) Nr. 2771/75 14 straipsnyje ir pagalbos, leidžiančios kompensuoti dalį finansinių nuostolių, kilusių dėl perinimui skirtų kiaušinių perdirbimo į kiaušinių produktus arba jų sunaikinimo, suteikimą.
(4)
Šiame reglamente numatytos priemonės atitinka Paukštienos ir kiaušinių valdymo komiteto nuomonę,
PRIĖMĖ ŠĮ REGLAMENTĄ:
1 straipsnis
1. KN kodu 0407 00 19 klasifikuojamų perinimui skirtų kiaušinių perdirbimas ir KN kodais 0407 00 19 ir 0407 00 11 klasifikuojamų perinimui skirtų kiaušinių sunaikinimas, kurie buvo vykdomi nuo 1999 m. gruodžio 17 d. iki 2000 m. balandžio 14 d., nuo 2000 m. rugpjūčio 14 d. iki spalio 16 d. ir nuo 2002 m. spalio 11 d. iki 2003 m. rugsėjo 30 d. pagal Italijos valdžios institucijų priimtą sprendimą, taikant nacionalines veterinarines priemones, ypač vadovaujantis Direktyva 92/40/EEB, yra laikomi ypatinga rinkos rėmimo priemone pagal Reglamento (EEB) Nr. 2771/75 14 straipsnį.
2. Pagal 1 dalyje numatytą priemonę yra skiriama:
-
0,0942 euro kompensacija už perinimui skirtą kiaušinį, klasifikuojamą KN kodu 0407 00 19 ir naudojamą perdirbimui yra skiriama bendram didžiausiam 770 751 vienetų kiekiui,
-
0,1642 euro kompensacija už perinimui skirtą kiaušinį, klasifikuojamą KN kodu 0407 00 19 ir skirtą sunaikinimui yra skiriama bendram didžiausiam 165 040 vienetų kiekiui, ir
-
0,5992 euro kompensacija už perinimui skirtą kiaušinį, klasifikuojamą KN kodu 0407 00 11 yra skiriama bendram didžiausiam 264 930 vienetų kiekiui.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. gruodžio 9 d.